Adam Matthews

Chwaraewr pêl-droed o Gymru yw Adam Matthews (ganwyd Adam James Matthews 13 Ionawr 1992). Mae'n chwarae i Sunderland yn Uwchgynghrair Lloegr a thîm cenedlaethol Cymru.

Gyrfa clwb
Caerdydd
Fel bachgen ifanc, roedd Matthews yn chwaraewr rygbi amryddawn yn ogystala denu sylw clybiau pêl-droed. Roedd yn ymarfer yn rheolaidd gydag Academi Dinas Abertawe ond ar ôl torri ei fraich, collodd y cyfle i ymuno â'r Swans ac ymunodd gyda Chaerdydd pan yn wyth mlwydd oed.

Gwnaeth ei ymddangosiad cyntaf i Gaerdydd ar 15 Awst 2009 mewn gêm gyfartal 1-1 yn erbyn Blackpool.

Celtic
Ym mis Chwefror 2011 cyhoedd Celtic eu bod wedi cytuno i arwyddo Matthews yn ystod yr haf 2011 yn rhad ac am ddim. Gwnaeth ei ymddangosiad cyntaf yn erbyn Aberdeen ar 7 Awst cyn chwarae ei gêm Ewropeaidd cyntaf yn erbyn Atlético Madrid ar 15 Medi 2011.

Gwnaeth ei ymddangosiad cyntaf yng Nghynghrair y Pencampwyr i Celtic yn erbyn HJK Helsinki ar 1 Awst 2012.

Sunderland
Ar 3 Gorffennaf 2015, ymunodd Matthews â Sunderland ar gytundeb pedair blynedd am ffi o £2 miliwn. Ar ôl cyfnod wedi ei anafu ac ar ôl dim ond dau ymddangosiad i Sunderland, ymunodd Mathews â Bristol City ar fenthyg ar 7 Mawrth 2016.

Gyrfa ryngwladol
Chwaraeodd Matthews i dimau dan-17, dan-19 a dan-21 Cymru a chafodd ei gap llawn cyntaf dros Gymru fel eilydd yn erbyn Tîm pêl-droed cenedlaethol Yr Alban yng nghystadleuaeth y Cwpan Celtaidd yn Nulyn ar 25 Mai 2011.

Cafodd Matthews wobr Chwaraewr Ifanc y Flwyddyn gan Gymdeithas Bêl-droed Cymru yn 2012.

Cyfeiriadau

Categori:Chwaraewyr C.P.D. Dinas Caerdydd
Categori:Genedigaethau 1992
Categori:Pêl-droedwyr o Gymru
Categori:Pêl-droedwyr rhyngwladol Cymru
Categori:Pobl addysgwyd yn Ysgol Gyfun Penrheol